廣州喺1940年淪陷，喺廣州泮塘鄉有間小茶居叫做「嚼荷仙館」，點心師傅為應付當時嘅物資短缺，就諗出畀食客用最少錢，但同時可食到腸粉同油炸鬼兩款美食，創造咗炸兩。就係將新鮮炸脆嘅油炸鬼，用熱辣辣嘅腸粉包起來，成為內脆外滑嘅美味小食（如果用咗凍冰冰嘅腸粉來包住無火氣軟塌塌嘅油炸鬼就完全係兩回事），推出後竟然好受歡迎，後來亦流傳到香港。